पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश में बीते 24 घंटे में गुरुवार को 26,780 नए कोरोना मरीज मिले हैं। एक दिन पहले यानी बुधवार को 31,165 संक्रमित मिले थे। वहीं, 357 मरीजों की मौत हुई थी। हालांकि मौत के मामले कम नहीं हो रहे हैं। 24 घंटे के भीतर यानी गुरुवार को 353 संक्रमितों की मौत हुई है। इस दौरान 28,902 मरीज ठीक हुए हैं। मौजूदा समय में 2,59,844 कोरोना के एक्टिव केस हैं। बीते 6 दिन में एक्टिव केस में 50 हजार से अधिक की कमी आई है। यानी इतने मरीज ठीक हुए हैं।
24 घंटे में सवा दो लाख सैंपल का टेस्ट
उत्तर प्रदेश में मृतकों का आंकड़ा 14,501 पहुंच चुका है। अब तक 11,51,571 लोगों ने कोरोना को मात दी है। सरकारी आंकड़ों के हिसाब से 30 अप्रैल को एक्टिव केस की संख्या सर्वाधिक थी, जब प्रदेश में 03 लाख 10 हजार 783 केस थे। आज 6 दिन की अवधि में इसमें 50 हजार से अधिक की गिरावट आई है। 24 घंटे में 2,25,670 टेस्ट किए गए, इसमें 1,12,000 RT-PCR के माध्यम से हुए हैं।
छह दिन में ऐसे घटे एक्टिव केस
अन्य बड़े शहरों में कोरोना के हालात
राजधानी लखनऊ में गुरुवार को 1,865 नए केस मिले हैं। जबकि 65 ने दम तोड़ दिया। इसी तरह मुरादाबाद में 1,303 पॉजिटिव मरीज मिले हैं। गौतमबुद्ध नगर (नोएडा) में 1,227 केस मिले और 13 की मौत हुई है। मेरठ में 12 लोगों की मौत हुई तो 1,167 नए केस सामने आए। वहीं गोरखपुर में 991 नए केस और 4 मरीजों की मौत हुई है। गाजियाबाद में 953 लोगों की रिपोर्ट पॉजिटिव आई है। वहीं 15 ने दम तोड़ दिया। वाराणसी में 796 संक्रमित मिले हैं और 10 की मौत हुई है। कानपुर नगर में 782 नए केस जबकि 49 ने दम तोड़ दिया है।
मेरठ जिले की सीमा सील, ADG सड़क पर उतरे
कोरोना संक्रमण के बढ़ते मामलों को देखते हुए 10 मई तक लगे लॉकडाउन का सख्ती से पालन कराने के लिए गुरुवार को पुलिस फोर्स का पूरा मामला सड़क पर उतर आया। मेरठ जोन के अपर पुलिस महानिदेशक राजीव सभरवाल, जिलाधिकारी के बालाजी और एसएसपी अजय साहनी ने मेरठ बुलंदशहर हाईवे, मेरठ दिल्ली हाईवे, रुड़की रोड और अन्य मार्गों पर निरीक्षण किया। शहर में पुलिस को लोगों के आवागमन को रोकने के लिए सख्ती कराने के निर्देश दिए।
67 स्थानों पर फोर्स, 12 जगहों पर बैरियर
एसएसपी अजय साहनी ने बताया कि जिले की सभी बाहरी सीमाओं को पूरी तरीके से सील कर दिया गया है।आवश्यक वस्तुओं की आपूर्ति के लिए कोई परेशानी ना हो को छोड़कर लोगों से अपील की गई है कि बिना वजह सड़क पर न निकले। मास्क का प्रयोग अवश्य करें। एसएसपी ने बताया कि सभी थाना प्रभारी, सभी सीओ और एडिशनल एसपी को निर्देश दिए गए हैं लॉकडाउन का पालन हो। 62 स्थानों पर में फोर्स लगाई गई है। दूसरे जिले से सटे 12 स्थानों पर बैरियर लगाकर सीमा सील कर दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva bho_Deva hin_Deva mag_Deva hin_Deva zho_Hant eng_Latn